*Projekts*

LATVIJAS REPUBLIKAS MINISTRU KABINETA SĒDES PROTOKOLLĒMUMS

Rīgā Nr. 2016.gada

\_\_§.

**Informatīvais ziņojums „Par sadarbības rezultātiem ar pašvaldībām par atskurbināšanas pakalpojuma sniegšanu, par pašvaldību praksi minētā pakalpojuma sniegšanā un priekšlikumiem turpmākai rīcībai šajā jomā”**

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu.
2. Veselības ministrijai sadarbībā ar Tieslietu ministriju, Iekšlietu ministriju, Vides aizsardzības un reģionālās attīstības ministriju un Latvijas Pašvaldību savienību izstrādāt normatīvo aktu projektus par veselības pārbaudes apjomu pie personas ievietošanas atskurbtuvē un epidemioloģiskās drošības un higiēnas prasībām personu atskurbināšanas pakalpojumu nodrošināšanai un iesniegt to izskatīšanai Ministru kabinetā līdz 2017. gada 30. decembrim.
3. Iekšlietu ministrijai līdz 2017. gada 30. decembrim izvērtēt nepieciešamību izdarīt grozījumus likumā „Par policiju”, lai precizētu policijas darbinieku (t.sk. pašvaldības policijas un ostas policijas darbinieku) kompetenci nogādāt atskurbtuvēs personas, kuras alkoholisko un citu apreibinošu vielu lietošanas rezultātā atrodas bezpalīdzības stāvoklī.
4. Vides aizsardzības un reģionālās attīstības ministrijai:
	1. koordinēt atskurbtuvju izveidi pašvaldībās;
	2. izpildot Ministru kabineta 2014. gada 16. decembra sēdes protokola Nr. 71, 54. § noteikto, sagatavot un līdz 2017. gada 1. februārim normatīvajos aktos noteiktajā kārtībā iesniegt rīkojuma projektu par nepieciešamo valsts budžeta pieprasījumu pašvaldībām, lai segtu atskurbināšanas pakalpojuma sniegšanas izdevumus, kā arī vienlaikus sagatavot un iesniegt informatīvo ziņojumu par progresu atskurbtuvju izveidē pašvaldībās.
5. Ņemot vērā Ministru kabineta atbildē Saeimas Aizsardzības, iekšlietu un korupcijas novēršanas komisijai par atskurbtuvju darbības pamatprincipu tiesiskā regulējuma noteikšanu (apstiprināta Ministru kabineta 2015. gada 30. jūnija sēdē, prot. Nr. 30, 77. §) norādīto par to, ka informāciju par atskurbtuvju darbības tiesiskā regulējuma noteikšanu Ministru kabinets varēs sniegt pēc Vides aizsardzības un reģionālās attīstības ministrijas priekšlikumu izskatīšanas Ministru kabineta sēdē un pēc jautājuma izskatīšanas attiecīgais lēmums un informatīvais ziņojums tiks nosūtīts Saeimas Aizsardzības, iekšlietu un korupcijas novēršanas komisijai un Tiesībsargam, Valsts

kancelejai nosūtīt šo protokollēmumu un informatīvo ziņojumu minētajām institūcijām.

 Ministru prezidents M.Kučinskis

Valsts kancelejas direktors M.Krieviņš

Iesniedzējs:

vides aizsardzības un

reģionālās attīstības ministrs K.Gerhards

Vīzē: valsts sekretārs R.Muciņš

30.06.2016.

320

A.Šults 67026521, arnis.sults@varam.gov.lv

V.Stolere 67026948, vineta.stolere@varam.gov.lv